CELEX: 32006R1445
Language: bg
Date: 2006-09-29
Title: Регламент (ЕО) № 1445/2006 на Комисията от 29 септември 2006 година за изменение на Регламент (ЕО) № 1200/2005 относно разрешаването на фуражната добавка Bacillus cereus var. toyoi, спадаща към групата на микроорганизмитеТекст от значение за ЕИП.

Важна правна забележка

|

32006R1445

Официален вестник n° L 271 , 30/09/2006 стр. 0022 - 0024

		20060929Регламент (ЕО) № 1445/2006 на Комисиятаот 29 септември 2006 годиназа изменение на Регламент (ЕО) № 1200/2005 относно разрешаването на фуражната добавка Bacillus cereus var. toyoi, спадаща към групата на микроорганизмите(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните [1], и по-специално член 9, параграф 2 от него,като има предвид, че:(1) Регламент (ЕО) № 1831/2003 предвижда, че добавките, предназначени за хранене на животните, подлежат на разрешаване и определя мотивите и процедурите за предоставянето на такова разрешение.(2) В съответствие с Директива 70/524/ЕИО на Съвета [2] препаратът Bacillus cereus var. toyoi (NCIMB 40112/CNCM I-1012), спадащ към групата на "микроорганизмите", беше разрешен без ограничение във времето като добавка при храненето на пилетата за угояване и зайците за угояване по силата на Регламент (ЕО) № 1200/2005 на Комисията [3]. Тази добавка след това беше вписана в общностния регистър на фуражните добавки като съществуващ продукт, в съответствие с член 10 от Регламент (ЕО) № 1831/2003.(3) В съответствие с член 7 от Регламент (ЕО) № 1831/2003 беше подадено заявление за изменение на разрешителното за този препарат, за да се позволи употребата му в храните за животни, съдържащи следните кокцидиостатици: диклазурил (Clinacox 0,5 % и Clinacox 0,2 %), наразин/никарбазин (Maxiban G160) и мадурамицин амоний (Cygro 1 %) за пилетата за угояване. Заявлението бе придружено от информацията и документите, изисквани съгласно член 7, параграф 3 от гореупоменатия регламент.(4) Европейският орган за безопасност на храните ("органът") в становището си от 5 ноември 2005 г. заключи, че съвместимостта на Bacillus cereus var. toyoi (NCIMB 40112/CNCM I-1012) с диклазурил (Clinacox 0,5 % и Clinacox 0,2 %), с наразин/никарбазин (maxiban G160) и с мадурамицин амоний (Cygro 1 %) е установена [4]. В становището си органът декларира също така че е проверил доклада, касаещ метода за анализ на фуражната добавка, внесен от Общностната референтна лаборатия, основана с Регламент (ЕО) № 1831/2003.(5) От разглеждането на този препарат става ясно, че условията, определени в член 5 от Регламент (ЕО) № 1831/2003, са изпълнени.(6) Регламент (ЕО) № 1200/2005 следва съответно да бъде изменен.(7) Мерките, предвидени с настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Приложение II към Регламент (ЕО) № 1200/2005 се изменя в съответствие с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 29 септември 2006 година.За КомисиятаMarkos KyprianouЧлен на Комисията[1] ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).[2] ОВ L 270, 14.12.1970 г., стр. 1. Директива, отменена с Регламент (ЕО) № 1831/2003.[3] ОВ L 195, 27.7.2005 г., стр. 6.[4] Становище на научната група за добавките и продуктите или веществата, използвани в храненето на животните относно изменението на условията за разрешаване на препарата Bacillus cereus var. toyoi (NCIMB 40112/CNCM I-1012) (Toyocerin®), разрешен като добавка, предназначена за хранене на животните в съответствие с Директива 70/524/ЕИО на Съвета. Прието на 30 ноември 2005 г.The EFSA Journal (2005) 288, стр. 1—7.--------------------------------------------------20060929ПРИЛОЖЕНИЕВ приложение II към Регламент (ЕО) № 1200/2005 графата E 1701, Bacillus cereus var. toyoi (NCIMB 40112/CNCM I-1012) се заменя със следния текст:"ЕО № | Добавка | Химично означение, описание | Животински вид или категория животни | Максимална възраст | Минимално съдържание | Максимално съдържание | Други разпоредби | Край на периода за разрешение |CFU/kg пълноценна храна |МикроорганизмиE 1701 | Bacillus cereus var. toyoi NCIMB 40112/CNCM I-1012 | Препарат от Bacillus cereus var. toyoi, съдържащ най-малко: 1 × 1010 CFU/g добавка | Зайци за угояване | — | 0,1 × 109 | 5 × 109 | В упътването за добавката и премикса да се посочи температурата на съхранение, продължителността на съхранение и устойчивостта на гранулация. Може да се използва в комбинираните храни за животни, съдържащи следните разрешени кокцидиостатици: робенидин, салиномицин натрий. | Без ограничение във времето |Пилета за угояване | — | 0,2 × 109 | 1 × 109 | В упътването за добавката и премикса да се посочи температурата на съхранение, продължителността на съхранение и устойчивостта на гранулация. Може да се използва в комбинираните храни за животни, съдържащи следните разрешени кокцидиостатици: монензин, лазалоцид натрий, салиномицин натрий, декокинат, робенидин, наразин, халофугинон, диклазурил, наразин/никарбазин, мадурамицин амоний. | Без ограничение във времето" |--------------------------------------------------